UGARTEBURU MARKUERKIAGA (EH Bildu, 2013-02-07):
Beno. Ia, banan(banan.
Maneiro jaunari, lehenengo eta bat esan ba eta seguruena hau esan beharko dizugu lau urte hauetan askotan, baina beno, esango dizugu problemarik gabe, sinesgarritasuna eta zilegitasuna Euskal Herria Bildu taldeari, lasai, zuk ez daukazu zertan eman behar, herritarrek eman digute jada, hemen gaude 21 eta hor zaude zu, besterik gabe.
Epaiari buruz, epaia emanda dago, absolbituta daude pertsona hauek eta interbentzioa hasterakoan lehenengo gauza hori kokatu dut. Badirudi gauza hau pasatuta dagoela, beno hala ere gaia ekarriko dugu.
Baina epaia emanda egon arren eta absolbituta egon arren pertsona hauek, bai zuk eta baita ere Llanos andreak berriro ere fiskalarena egin duzue.
Absolbituta daude, epaitu zituzten eta epai horrek argi utzi zuen gainera frogarik gabe ari zirela akusatzen.
Dena dela, greba eskubidearen alde zaudela esan duzun eta murrizketa sozialen kontra zaudela esan duzu eta gainera askotan esaten duzu.
Orduan, ez dugu ulertzen guk ere greba eskubidearen alde gaude, murrizketa sozialen kontra gaude, batez ere gertatzen ari dena da modu patologikoan Euskal Herria(Bilduren kontra zaudela. Baina beno, hori ia zuk resolbitu beharreko kontua da, besterik gabe.
Otadui andreari, lehen hitz egindako zentzuan. Esaten nizun, ez da zuk egiten duzun gauza bat. Nik uste dut greben inguruan gero eta gehiago kontraposizio faltsu bat jartzen dela, eta behin eta berriro tematzen direla grebalariak edo grebara dei egiten dutenak eta, gaizto paperean aldez aurretik jartzeko gaur hemen zuen batzuen interbentzioetan entzun den bezala, konfrontazio hori jartzea.
Ez, lanera doazenen eskubidea ere. Bai, noski. Lanera doazenen eskubidea ere. Eta lanerako eskubidea defendatu behar da, bai noski. Baina grebara doazenak, hain zuzen ere grebara doaz kasu horretan lan eskubide hori erasotua izan dutelako modu batera edo bestera.
Beste puntu batzuetan defendatu duzu Eusko Jaurlaritzak gizarte zerbitzuak babestu egin behar dituela legezbestekoan, seguruena aurrera joango zuen legezbesteko horretan defendatzen duzue hori, eta hitzez defendatzea oso erreza da eta batez ere hemen urte batzuk daramatzazuenen erraztasuna ikusita, ba bai, hitz egitea zein erreza den, haizeak eramaten ditu hitzak. Baina atzo bertan Aburto jaunak abisua bota zigun guztioi, guzti-guztioi, esan zuen.
Eta esan zuen kontrako norabidean, zuk esan duzunaren kontrako norabidean. Ukitu beharko ditugu gizarte zerbitzuak. Ez dugu nahi, baina ukitu beharko ditugu. Orduan, hitz egitera bai, oso erreza da.
Bi eskubideak plano berean bermatu behar direla esan duzu, lanerako eskubidea eta grabea eskubidea, baina gauza da ez dela hori gertatzen. Ez da hori gertatzen eta batez ere greba orokor egunetan eta lehen esan dugun kasuistika horiek or daude. Zenbat istilu, zenbat atxiloketa, zenbat auzipetu, zenbat zauritu baita ere. Ez da hori gertatzen ari, tratatzen da ordena publikoko arazo bat balitz bezala.
Berez, ez litzateke logikoa ere izan behar ba lan gatazka baten inguruan edo lan mobilizazio baten inguruan gobernu baten izenean mintzatzen den bakarra orain arte Barne sailburua izatea, edo segurtasun edo deitzen den bezala. Ez litzateke normala ere izan behar, baina horrela izaten da.
Mehatxuak eta aipatu dituzue. Zenbat kasu daude? Zenbat kasu. Eta sare sozialei esker gero eta gehiago horrelako gauzak jakin egiten dira ba jendeak beldurrik gabe hitz egiten duelako batzuetan.
Zenbat enpresari, zenbat ugazabak mehatxatu izan ditu langileak? Batez ere ebentualak, aldi batekoak.
Grebara bazoaz badakizu zer daukazun eta hori horrela da. Eta hori nik ez dut asmatu eta badakizue oso ondo nik ez dudala asmatu, eta hori ere mehatxua da eta koakzioa da, eta egunero gertatzen da, modu batera edo bestera eta greba bezperetan gehiago.
Galdera da, azkenean, zein da funtzio publikoa? Zer da guri dagokiguna gai hauen inguruan?
Lehenengo eta bat eskubideen defentsa, eta eskubideen defentsa esaten dugunean, bai lanerako eskubidea eta grebarako eskubidea eta oinarrizko eskubide sozial guztien defentsa.
Eta horretarako betikoa, tresnak falta ditugu. Lan harremanetarako esparru propioa behar dugu hemen, bestela behin eta berriro –eta badatoz laster– murrizketa gehiago, zapalketa gehiago eta noski egongo dira mobilizazioak, Llanos andrea, egongo dira mobilizazioak, nahiz zuk politikarien diskurtsoa egin beharrean fiskalaren diskurtsoa egin gaurko honetan.
Eskerrak Busturialdeko hauek absolbitu dituztela, zeren zuk berriro epaitu dituzu, ez bakarrik beraiek, grebalari guztiak, mundu guztikoak, baita Egiptokoak ere. Berdin da, guztiak epaitu dituzu. Kriminalizatu egin dituzu gainera sindikatuen lana, sindikatu zehatz batzuena, sindikatu legal batzuena, hemen, inolako lotsarik gabe kriminalizatu egin duzu.
Ikusten zaizu ze prestutasun gutxi daukazun onartzeko jendea haserretzen denean motiboekin, bere lanpostua, bere eguneroko bizimodua, bere eguneroko ogia arriskuan daukalako, horrek molestatu egiten zaituela, ez zuk bakarrik, ordezkatzen duzun alderdia.
Nahiago izango zenuke, seguruena, Esperanza Aguirreren esaldi hori bota, baina noski, itsusi geratzen da.
Berak esan zuen, bai, "deberían prohibir todas las huelgas".